text: Sámal Petur Petersen, vanliga nevndur gamli Sámal Petur, sendi eina fiskalast til Keypmannahavnar í 1907 og legði nakrar tómar petroliumstunnur ovast í lastina, sum skuldu fyllast.Fiskakeypararnir vildu onki lata fyri lastina, tí petrolium skuldi vera komið at fiskinum.
text: #000004
text: Talan var um firmaði A.T. Møller & Co. , sum Sámal Petur legði undir at hava snýtt seg fyri heilar 20.000,- kr. Møller og Co. Vísti hesum aftur og segði, at talan var bert um 20 kr. sum felagið av misgávum hevði kravt ov nógv frá Sámal Peturi. Løgreglustjórin vísti málinum frá sær.
text: #000006
text: Um t. d. ein íslendskur keypmaður læt ein umboðsmann keypa 50 pund av sjokulátu fyri seg, so fekk umboðsmaðurin 15% í avsláttri, tí hann rindaði pengarnar í hondina, og harafturat tók hann sær 5% í umboðsmannavinningi. Umframt hesi seinastu 5%, sum var rímuligur vinningur hjá honum, nápaði hann hini 15% eisini.
text: #000009
text: Tað var púra vanligt, at teir donsku umboðsmennirnir bóru seg at á henda hátt mótvegis teimum íslendsku keypmonnunum, skrivaði Reykjavík og helt fram: “Hesin siður er so rótfestur, at øll stættin tykist at leypa upp í loft, roynir onkur keypmaður gjøgnum rættin at átala slíkan atburð.”
text: #000011
text: Síðani skrivaði Reykjavík, at Sámal Petur Petersen helt handilshúsið A.T. Møller hava nýtt slíka framferð – sum greitt er frá omanfyri – móti sær, og at hann tí meldaði fyritøkuna til politirættin fyri svik.
text: #000012
text: Tað fyrsta úrslitið av klaguni hjá teimum donsku keypmonnunum var, at nøkur donsk bløð skuldsettu Thor E. Tulinius, sum var ein teirra, ið røktu siglingina til Føroya og Íslands, fyri at hava eggjað Sámal Peturi til at melda. Dómarin vísti klaguni frá Sámal Peturi frá sær, og sakførari hansara Reé hægstarættarsakførari, legði so málið fyri løgmálaráðharran.
text: #000014
text: Nú fór Thor E. Tulinius í bløðini at verja seg móti skuldsetingunum um, at hann stóð aftan fyri klaguna hjá Sámal Peturi. Hann skrivaði eina grein í Dannebrog, har hann segði, at hann hevði púrt onki við klaguna at gera. Samstundis segði hann seg hava roynt at fáa partarnar at semjast, og at hann í hesum sambandi hevði ásannað:
text: #000015